b'\n_START_ARTICLE_\nHan-kinesere\n_START_PARAGRAPH_\nHan-kinesere er den etniske gruppe som majoriteten av verdens kinesere tilh\xc3\xb8rer. S\xc3\xa5ledes dreier det seg om verdens st\xc3\xb8rste folkeslag._NEWLINE_De er regnet med i Folkerepublikken Kina som en offentlig anerkjent nasjonalgruppe._NEWLINE_Han-kineserne utgj\xc3\xb8r 92 prosent av befolkningen p\xc3\xa5 det kinesiske fastland og nesten en femtedel av jordens totale befolkning._NEWLINE_Uttrykket benyttes for \xc3\xa5 skille majoriteten av kineserne fra de mange mindre beslektede etniske gruppene som finnes i Kina. Navnet kommer fra Han-dynastiet som hersket over de deler av Kina som er han-kinesernes kjerneomr\xc3\xa5de. Ofte benyttes betegnelsene \xc2\xabkineserne\xc2\xbb og \xc2\xabhan-kineserne\xc2\xbb om hverandre, men i Kina oppfattes det som sv\xc3\xa6rt feilaktig idet det ikke tar hensyn til de 55 etniske minoriteter i landet.'